Diari Oficial de la Generalitat Valenciana


Sumari del DOGV 7774, del 04-05-2016 (2016/3050)

RESOLUCIÓ de 29 d'abril de 2016, de la direcció de l'Institut Superior d'Ensenyances Artístiques de la Comunitat Valenciana, per la qual es designa el tribunal encarregat de realitzar la prova específica per a persones sense requisits acadèmics (article 69.5, LOE), previst en les proves d'accés als ensenyaments artístics superiors d'Art Dramàtic, Arts Plàstiques (Ceràmica), Dansa, Disseny i Música.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7774

Data del DOGV
:   04-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3050


Data del document
:   29-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 29 d'abril de 2016, de la direcció de l'Institut Superior d'Ensenyances Artístiques de la Comunitat Valenciana, per la qual es designa el tribunal encarregat de realitzar la prova específica per a persones sense requisits acadèmics (article 69.5, LOE), previst en les proves d'accés als ensenyaments artístics superiors d'Art Dramàtic, Arts Plàstiques (Ceràmica), Dansa, Disseny i Música.  
  
  [2016/3050]  
L'article 69, Ensenyances postobligatòries, apartat 5.5, de la Llei Orgànica 2/2006, de 3 de maig, d'Educació, disposa que les administracions educatives podran establir l'accés directe dels majors de 18 anys d'edat a les ensenyances artístiques superiores en general per mitjà de la superació d'una prova específica, regulada i organitzada per les administracions educatives, que acredite que l'aspirant posseeix els coneixements, les habilitats i les aptituds necessàries per a cursar amb aprofitament les ensenyances corresponents, així com l'accés directe als estudis superiors de música o de dansa dels majors de 16 anys en les mateixes condicions.  
La Resolució de 26 d'abril de 2016, de la Direcció de l'Institut Superior d'Ensenyances Artístiques de la Comunitat Valenciana, per la qual es dicten instruccions i convoca la prova d'accés a les ensenyances artístiques superiors, determina que es constituirà un tribunal amb la finalitat d'avaluar la prova específica per a persones sense requisits acadèmics (article 69.5, LOE).  
Per tot això, i per a la convocatòria corresponent al curs acadèmic 2016-2017, resolc:  
  
Primer  
Designar els professors que figuren a continuació com a membres del tribunal per a la realització de la prova específica per a persones sense requisits acadèmics (article 69.5, LOE) per l'accés a les ensenyances artístiques superiors d'Art Dramàtic, Arts Plàstiques (Ceràmica), Dansa, Disseny i Música.  
President: Joaquim Cremades Mira.  
Secretària: María Isabel Alemany García.  
Vocals: Inmaculada Pascual Bernabeu, Lena Galiana Lloret, César Desé Alonso.  
  
Segon  
Les funcions del tribunal són les que determina la Resolució de 26 d'abril de 2016 anteriorment referenciada.  
  
Tercer  
Els professors que constitueixen el tribunal podran efectuar les reunions necessàries per a l'elaboració dels exercicis, sense interferir el seu horari lectiu.  
  
Quart  
Els professors designats per la present disposició percebran les dietes i assistències previstes en el Decret 24/1997, d'11 de febrer (DOGV 17.02.1997).  
  
Cinqué  
La present resolució serà comunicada als directors territorials d'Educació i als directors dels centres a què estan adscrits perquè en prenguen coneixement i per a facilitar els permisos corresponents per a les reunions i treballs derivats.  
  
Sisé  
Aquesta resolució entrarà en vigor el mateix dia de la seua publicació en el Diari Oficial de la Comunitat Valenciana.  
  
Seté  
Contra aquesta resolució, que esgota la via administrativa, es podrà interposar un recurs contenciós administratiu davant del Jutjat Contenciós Administratiu de València, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar des de l'endemà de la seua publicació en el Diari Oficial de la Comunitat Valenciana, o, prèviament, un recurs potestatiu de reposició en el termini d'un mes davant del mateix òrgan que el dicta, d'acord amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 29 d'abril de 2016. El president de l'Institut Superior d'Ensenyances Artístiques: Josep Manel Garcia Company.